NOVA nesreća dogodila se večeras u Osijeku, a prema prvim neslužbenim informacijama, izazvao ju je mladi vozač.

Osijek je još u šoku zbog smrti glumca Aleksandra Bogdanovića kojeg je prije točno tjedan dana na zebri pregazio 22-godišnji Branislav Smiljanić i pobjegao s mjesta nesreće, a večeras su se oko 19 sati u Gupčevoj ulici kod dječjeg kazališta i tvrtke Saponia sudarila četiri automobila.

Srećom, nema teško ozlijeđenih, a jedna osoba je zadobila lakše ozljede.

Jedan automobil je s prednje strane potpuno skršen, pokazuju fotografije s mjesta nesreće.

Podsjetimo, osim nesreće od čijih je posljedica smrtno stradao veliki osječki glumac Aleksandar Bogdanović, nesreća se u tom gradu dogodila i sinoć, kada je vozač također pobjegao nakon što je naletio na pješaka na zebri.